
Újságírók elleni büntetőeljárások Kamerunban, nevezetesen Amadou Vamoulké, Kingsley Fomunyuy Njoka, Mancho Bibixy, Thomas Awah Junior és Tsi Conrad ügye

[bookmark: Sujet][bookmark: References]Az Európai Parlament 2025. április 3-i állásfoglalása újságírók büntetőeljárás alá vonásáról Kamerunban, különösen Amadou Vamoulké, Kingsley Fomunyuy Njoka, Mancho Bibixy, Thomas Awah Junior és Tsi Conrad ügyéről (2025/2627(RSP))
[bookmark: TextBodyBegin]Az Európai Parlament,
–	tekintettel eljárási szabályzata 150. cikkének (5) bekezdésére és 136. cikkének (4) bekezdésére,
A.	mivel Kamerunban romlik a sajtószabadság; mivel a kameruni alkotmány elismeri a véleménynyilvánítás szabadságát és az alapvető jogokat; mivel az újságírókat rendszeresen fogva tartják, támadják, cenzúrázzák és bebörtönzik államellenes rágalmazás vádjával, valamint „álhírekkel” és megtorlással kapcsolatos vádakkal, miközben a Kamerun angol nyelvű régióiban kialakult válságról tudósítanak;
B.	mivel Kamerun hosszú előzetes letartóztatást és önkényes fogva tartást alkalmaz; mivel az újságírókat teljes elkülönítésben tartják fogva, és az ítéleteket katonai bíróságok hozzák, többek között a tisztességes és jogszerű eljáráshoz való jog súlyos megsértése mellett;
C.	mivel az ENSZ Kínzás Elleni Bizottsága, a Freedom House és az Újságírók Védelmével Foglalkozó Bizottság a közelmúltban arról számolt be, hogy a kameruni rendőrség, csendőrök és más kormányzati megbízottak újságírókat tartóztattak le, tartottak fogva, támadtak és félemlítettek meg, és hogy az újságírókat fogva tartásukat követően gyakran rossz bánásmódban részesítik, megkínozzák és megölik;
D.	mivel Tsi Conrad, Mancho Bibixy, Kingsley Fomunyuy Njoka és Thomas Awah Junior azok az újságírók, akik a Kamerun angol nyelvű régióiban kialakult helyzetről tudósítottak, többek között a fegyveres konfliktus és a folyamatos polgári zavargások során elkövetett visszaélésekről; mivel Amadou Vamoulké rossz egészségi állapotban lévő újságírót 32 év börtönbüntetésre ítélték az állami műsorszolgáltató független irányítása miatt;
E.	mivel Martinez Zogo, Jean-Jacques Ola Bebe, Samuel Wazizi és Anye Nde Nsoh újságírókat 2019 augusztusa és 2023 májusa között meggyilkolták, és az elszámoltathatósággal kapcsolatos lényeges kérdések továbbra is megválaszolatlanok;
F.	mivel az EU Kamerun vezető kereskedelmi partnere;
1.	elítéli az újságírók emberi jogainak a kameruni hatóságok általi strukturális megsértését, felszólítja e hatóságokat, hogy biztosítsák a sajtószabadság tiszteletben tartását, különösen a 2025. évi kameruni elnökválasztás előtt, és sürgeti őket, hogy haladéktalanul és feltétel nélkül bocsássák szabadon Amadou Vamoulkét, Kingsley Fomunyuy Njokát, Mancho Bibixyt, Thomas Awah Juniort és Tsi Conrádot, és eközben biztosítsák alapvető jogaik tiszteletben tartását és az orvosi kezeléshez való hozzáférésüket;
2.	felhívja az EU-t és a tagállamokat, hogy vessék fel a fogva tartott újságírók ügyét a kameruni hatóságoknál; felhívja az EU-t, hogy használja ki diplomáciai és gazdasági befolyását annak érdekében, hogy kézzelfogható javulást érjen el az emberi jogok terén Kamerunban;
3.	sürgeti a Bizottságot, az EKSZ-t és a tagállamok diplomáciai képviseleteit, hogy aktívan reagáljanak az újságírókkal szembeni korlátozásokra, többek között a tárgyalások átfogó megfigyelésének biztosítása, a fogva tartott újságírók meglátogatása, valamint a marginalizált vagy veszélyeztetett újságírókkal, családtagjaikkal és kollégáikkal való aktív kapcsolattartás révén;
4.	sürgeti a kameruni hatóságokat, hogy vessenek véget annak a gyakorlatnak, hogy polgári személyeket katonai bíróságok elé állítanak, ami nem felel meg a nemzetközi jognak, és hagyjanak fel a terrorizmusra, az államellenességre és az „álhírek terjesztésére” vonatkozó vádakkal való visszaéléssel az újságírók elleni ügyek esetében;
5.	ismételten felhívja a tagállamokat, hogy támogassák az ENSZ Emberi Jogi Tanácsának kameruni tényfeltáró misszióját, különösen az északnyugati és délnyugati régiókban zajló konfliktus fényében;
6.	felhívja a tagállamokat, hogy támogassák az üldöztetés veszélyének kitett kameruni újságírók humanitárius célú vízumkérelmeit;
7.	utasítja elnökét, hogy továbbítsa ezt az állásfoglalást a Tanácsnak, a Bizottságnak, az alelnöknek/főképviselőnek, valamint Kamerun elnökének, kormányának és parlamentjének.

